VIZIUNEA Seminarului teologic ortodox 

”SFÂNTUL IOAN GURĂ DE AUR” Slobozia
Sursa: https://seminarulteologicslobozia.ro/ (site)
Sursa: https://www.facebook.com/SeminarulTeologicSlobozia  (facebook)
Sursa: https://seminarulteologicslobozia.ro/articole/ (articole)
Pornind de la dezideratele stabilite de documentele educaţionale în vigoare, Seminarul Teologic Ortodox ”Sfântul Ioan Gură de Aur” Slobozia îşi propune să realizeze servicii educaţionale de calitate pentru ca elevii sã dobândeascã o pregãtire generalã bunã, cunoştinţe  aprofundate  în  domeniul  legat  de  viitoarea  carieră, competenţe  necesare  inserţiei  sociale şi deprinderi  de  muncă  intelectuală  pentru  a  putea învăţa pe tot parcursul vieţii. 
Întreaga activitate va fi organizată de aşa manieră, încât să se creeze în cadrul Seminarului  Teologic din Slobozia  un mediu educaţional profesionist, la standarde instrucţionale şi morale înalte.
ÎN SLUJBA LUI DUMNEZEU ȘI SUB OCROTIREA LUI!

MISIUNEA ŞCOLII
Şcoala noastră urmăreşte, prin educaţia moral – religioasă  pe care o oferă copiilor, să devină iniţiator, susţinător şi catalizator al comunităţii, continuator al tradiţiilor locale şi totodată  un  mărturisitor  şi propovăduitor  al  Evangheliei  lui  Hristos.
Noi, ieri, astăzi şi mâine!
Seminarul  Teologic  Ortodox  ”Sfântul Ioan  Gură  de  Aur” din  Slobozia este un nume de referinţă în învăţământul liceal ialomiţean şi imaginea performanţei şcolare.  

Ce am fost?  

Am fost istorie: o şcoală de băieţi, un liceu de băieţi, o şcoală vocaţională, un liceu  teologic, un Seminar Teologic Liceal Ortodox. Am crescut cu timpul în toate componentele, îndeosebi cele valorice.
Ce suntem? 
Suntem un liceu performant, dorit de populaţia şcolară; suntem un colectiv a cărui principală calitate este dorinţa de foarte bine materializată prin muncă, printr-o muncă asiduă dăruită idealurilor de performanţă; suntem elevii care ştiu ce vor de la viitor şi se pregătesc pentru acest scop; suntem simbolul corectitudinii şi dăruirii profesionale. 
Ce vom fi?  

Vom fi viitorul aşa cum îl visăm; vom fi cei ce vor semăna în continuare educaţia bunului simţ şi al dorinţei de foarte bine. Ne aflăm pe direcţia cea bună pentru îndeplinirea obiectivelor pe care ni le-am  propus. Suntem conştienţi că ne aflăm pe un drum ascendent spre perfecţionarea procesului de învăţământ, ca rezultat al acţiunilor convergente ce vor avea la îndemână trei elemente esenţiale: elevii, părinţii şi calitatea a tot ceea ce întreprindem, ca o garanţie a durabilităţii realizării scopului propus. 
